b'\n_START_ARTICLE_\nRumpler C.VII\n_START_SECTION_\nRazvoj\n_START_PARAGRAPH_\nC.VII je nastal na podlagi uspe\xc5\xa1nega modela C.IV. Razvili so ga zaradi novonastale potrebe po izvidniku, ki bi opravljal patrulje v ve\xc4\x8djih vi\xc5\xa1inah od takrat standardnih ter bi s tem bil manj dovzeten za nasprotnikovo zra\xc4\x8dno obrambo. Tako so modelu C.IV vgradili motor Maybach Mb.IVa, ki je bil sicer \xc5\xa1ibkej\xc5\xa1i od motorja Mercedes D.IVa v obmo\xc4\x8dju treh, \xc5\xa1tirih km vi\xc5\xa1ine, vendar je nato v ve\xc4\x8djih vi\xc5\xa1inah bil nekoliko mo\xc4\x8dnej\xc5\xa1i in je bil zaradi tega najprimernej\xc5\xa1i pogonski agregat za to vrsto letal. Modelu C.VII so tudi nekoliko pove\xc4\x8dali razpon kril, iz 12,6 na 13,9 m, kar je tudi narekovala potreba za letalo, ki mu je cilj leteti v ve\xc4\x8djih vi\xc5\xa1inah, saj z ve\xc4\x8djimi krili ustvarja ve\xc4\x8d vzgona, ki je potreben za dosego velikih vrhuncev. _NEWLINE_Rumpler je letalo C.VII izdeloval v dveh razli\xc4\x8dicah, ogledni\xc5\xa1ki opremljeni z radijskim aparatom ter fotografski, tako imenovani Rubild verziji, ki je imela na boku trupa name\xc5\xa1\xc4\x8deno snemalno napravo za delanje posnetkov ciljev na tleh.\n_START_SECTION_\nBojna uporaba\n_START_PARAGRAPH_\nLetalo je pri\xc5\xa1lo v uporabo na zahodno fronto konec leta 1917. V prvi polovici leta 1918 je \xc5\xa1tevilo letal v uporabi po\xc4\x8dasi nara\xc5\xa1\xc4\x8dalo in doseglo vrhunec konec junija, ko jih je bilo na voljo 112. Potem se je njihovo \xc5\xa1tevilo po\xc4\x8dasi zmanj\xc5\xa1evalo. V popisu inventarja z dnem 31. avgust 1918 jih je bilo na\xc5\xa1tetih 85.'